૧૯૦૫માં લોર્ડ કર્ઝને બંગાળ વિભાજનના નામે આસામને મુસ્લિમ બહુમતીવાળા પૂર્વ બંગાળ (આજનું બાંગ્લાદેશ)ની સાથે જોડીને રાજ્યની રચના કરી અને ઢાકાને એની રાજધાની બનાવી. સરકારી કર્મચારી, પોલીસ, શાસનવ્યવસ્થા વગેરેના બહાને બંગાળી મુસલમાનોને સમગ્ર આસામમાં નિયુક્ત કરવામાં આવ્યા. આસામની ફળદ્રુપ જમીન ઉપર કબજો કરીને પૂર્વ બંગાળમાં મુસ્લિમ વસ્તીને વધારવી, એ બધા આ ષડયંત્રનો ભાગ હતો. આ બધી ગતિવિધિઓનું સંચાલન ઢાકાનો નવાબ સલીમુલ્લા ખાં જાતે કરતો હતો. ૧૯૧૧માં બંગાળ વિભાજન રદ કરવું પડ્યું, પણ યોજના મુજબ બંગાળનો મુસ્લિમ બહુમતીવાળો જિલ્લો સિલહટ આસામ સાથે જોડી દેવામાં આવ્યો.